CELEX: C2006/190/03
Language: et
Date: 2006-08-12 00:00:00
Title: Kohtuasi C-255/04: Euroopa Kohtu (esimene koda) 15. juuni 2006. aasta otsus — Euroopa Ühenduste Komisjon versus Prantsuse Vabariik (Vastuvõetavus — Kohtuasja aluseks oleva hagi põhjenduste ja esitatud nõuete lahknevus — Eeskiri, mille kohaselt kohus ei või otsustada ultra petita — EÜ artikkel 49 — Siseriiklik õigusnorm, mille kohaselt litsentsi väljastamine sõltub turuvajadustest — Siseriiklik õigusnorm, mis näeb ette palgalise töösuhte eelduse — Ümberpööratud tõendamiskoormus — Menetlust reguleerivate sätete puudumine Peterbroeck'i kohtupraktika tähenduses — Sotsiaalkaitse — Kohaldatavate õigusaktide koordineerimine määruse (EMÜ) nr 1408/71 abil — Eeldus — Võitlus varjatud töösuhetega)

12.8.2006   
            
            
               ET
            
            
               Euroopa Liidu Teataja
            
            
               C 190/2
            
         Euroopa Kohtu (esimene koda) 15. juuni 2006. aasta otsus — Euroopa Ühenduste Komisjon versus Prantsuse Vabariik
   (Kohtuasi C-255/04) (1)
   
   (Vastuvõetavus - Kohtuasja aluseks oleva hagi põhjenduste ja esitatud nõuete lahknevus - Eeskiri, mille kohaselt kohus ei või otsustada ultra petita - EÜ artikkel 49 - Siseriiklik õigusnorm, mille kohaselt litsentsi väljastamine sõltub turuvajadustest - Siseriiklik õigusnorm, mis näeb ette palgalise töösuhte eelduse - Ümberpööratud tõendamiskoormus - Menetlust reguleerivate sätete puudumine Peterbroeck'i kohtupraktika tähenduses - Sotsiaalkaitse - Kohaldatavate õigusaktide koordineerimine määruse (EMÜ) nr 1408/71 abil - Eeldus - Võitlus varjatud töösuhetega)
   (2006/C 190/03)
   Kohtumenetluse keel: prantsuse
   Pooled
   
      Hagejad: Euroopa Ühenduste Komisjon (esindajad: A.–M. Rouchaud-Joët ja E. Traversa)
   
      Kostja: Prantsuse Vabariik (esindajad: G. de Bergues ja A. Hare)
   Kohtuasja ese
   Liikmesriigi kohustuste rikkumine — EÜ asutamislepingu artiklid 43 ja 49 — Prantsusmaal kehtiv kord litsentsi väljastamiseks mõnes teises liikmesriigis registreeritud artistidele, kellele ei ole nende päritoluriigis samadel tingimustel litsentsi väljastatud — Tasulise töösuhte eelduse kohaldamine artistide suhtes, keda tunnustatakse teenuseosutajatena nende päritoluriigis, kus nad tavaliselt analoogseid teenuseid osutavad
   Resolutiivosa
   
               1.
            
            
               Kuna Prantsuse Vabariik on:
               
                           —
                        
                        
                           näinud mõnes teises liikmesriigis registreeritud artistide vahendajatele litsentsi väljastamise jaoks tingimusena ette vajaduse artistide palkamise järele, ja
                        
                     
                           —
                        
                        
                           kehtestanud tasulise töösuhte eelduse artistide suhtes, keda tunnustatakse teenuseosutajatena nende päritoluliikmesriigis, kus nad tavaliselt analoogseid teenuseid osutavad,
                        
                     siis on Prantsuse Vabariik on rikkunud EÜ artiklist 49 tulenevaid kohustusi.
            
         
               2.
            
            
               Ülejäänud osas jätta hagi rahuldamata.
            
         
               3.
            
            
               Jätta Euroopa Ühenduste Komisjoni ja Prantsuse Vabariigi kohtukulud nende endi kanda.
            
         
      (1)  ELT C 217, 28.8.2004.